Tallit n 1995/2003: as akken timsirin kemlent ttunefkent-d sɣur tdukkliwin tidelsanin, maca deg useggas aɣurbiz 1994/1995, Leqbayel ɣunzan aɣerbaz azzayri ɣef teɣzi n useggas, imi ur yesselmad ara tutlayt nsen, ass n 22 di yebrir mlalen ineɣmasen n umussu adelsan amaziɣ d uselway n tigduda, anda adabu yesbed-d, ass n 11 di magu Asqamu Unnig n Timuzɣa, akken ad d-yelhu s uheggi n unekcum n tmaziɣt ɣer uɣerbaz . Aheggi d usileɣ n yiselmaden n tutlayt n tmaziɣt yella-d deg yimuras, anda ttekkin wazal n 245 n yiselmaden deg tannant-a, i yerẓen asalu di ctuber 1995, s wakka i tekcem tmaziɣt ɣer wannar n uselmed deg 16 n lwilayat n tmurt. Seg 16 n lwilayat-agi, ggrant-d ala sḍis (06) deg tallit-nni, timentelt n wanect-a, imḍebren n uselmad n lwilayat-agi, ffɣen-d mgal aselmed n tmaziɣt, ssawḍen kra gar-asen ad sutren deg yinelmaden wid yebɣan ad ɣren tamaziɣt ad d- awin tifertin i d-yessebganen aqbal n yimawlan-nsen. Iselmaden i d-yeffɣen seg tannant-nni, mi i wwḍen ɣer wannar ur ufin ara 62